Ageda (upė)

Ageda () – upė Ispanijoje ir Portugalijoje; Duero kairysis intakas. Prasideda Siera de Gatos kalnų šiauriniuose šlaituose, ties Navasfrijaso kaimu. Teka į šiaurės rytus, toliau į šiaurės vakarus per Ispaniją (daugiausia Salamankos provinciją). Paskutinius 24 km sudaro Ispanijos ir Portugalijos valstybinę sieną. Įteka į Duerą ties Barka d’Alvos kaimu.

Didžiausi intakai: Riofrijas, Malena, Agadonesas, Burgas, Agedonas.

Aukštupyje dviejose vietose patvenkta. Pagrindinis miestas prie Agedos – Siudad Rodrigas.

 Šaltiniai 

Kategorija:Ispanijos upės
Kategorija:Portugalijos upės